Der er helt ned til -9 grader i Nordjylland og det er rigtig glat. I Brønbjerg røg en bil i grøften.

Nordjyllands Politi opfordrer billisterne til at tænke sig godt om, når de er ude at køre. Med temperaturer ned til -9 grader her til aften, så kan der være rigtig glat på vejene. Det måtte en kvinde sande, da hun i Brønbjerg i nærheden af Arden og Hadsund forulykkede med sin bil. Det var en soloulykke og bilen gled baglæns ned i en grøft og ramte et træ undervejs. Uheldet skete 16.37 og kvinden havde slået nakken.